**REGULAMENT**

**DE DESFĂȘURARE A PROGRAMULUI DE LICENȚIERE A ANTRENORILOR DE BASCHET**

**2024**

Prezentul regulament a fost aprobat în cadrul şedinţei de lucru a Colegiului Central al Antrenorilor la data de 29.12.2021.

Prezentul Regulament de Organizare şi Funcţionare al Colegiului Central al Antrenorilor a fost aprobat de Consiliul Director al Federaţiei Române de Baschet în ședința din data de 01.02.2022 și devin aplicabile începând cu sezonul competitional 2022-2023.

Orice versiuni anterioare ale prezentului regulament sunt abrogate.

**SITUAȚIA EDIȚIILOR ȘI REVIZUIRILOR**

|  |  |  |  |  |  |
| --- | --- | --- | --- | --- | --- |
| **Nr. crt.** | **Revizia/**  **Data aplicării** | **Numărul articolelor revizuite** | **Conținutul modificărilor** | **Elaborat** | **Aprobat** |
| **Colegiul Central al Antrenorilor de Baschet** | **Consiliul Director al Federației Române de baschet** |
|  | Ediția 1 | Ediție completă | Ediție completă | 29.12.2021 | 01.02.2022 |
|  | Ediția 1, revizia 1 | Art 10  Art. 20 | Completare alin (4)  Puncte e), f) și g) | 18.08.2022 | 19.08.2022 |
|  |  |  |  | 01.02.2024 | 2024 |

**Art. 1**

Obiectivele programului de licențiere a antrenorilor sunt:

1. Asigurarea cadrului general pentru perfecționarea profesională continuă și evaluarea antrenorilor;
2. Creșterea fondului de cunoștințe specifice antrenorilor, pe diferite categorii de instruire;
3. Asigurarea accesului la materiale bibliografice ca suport al pregătirii antrenorilor;
4. Dezvoltarea sistemică a procesului de instruire a jucătorilor pentru marea performanță, conform liniei metodice a FR Baschet.

**Art. 2**

1. Desfășurarea programului de licențiere a antrenorilor desfășurat de FR Baschet în perioada 2014 – 2021 a determinat parcurgerea unor module de pregătire și susținerea evaluărilor corespunzătoare, în urma cărora antrenorii au fost instruiți conform categoriei la care activează.
2. Procesul de antrenament este un proces care necesită actualizarea informațiilor și a metodelor de pregătire, astfel încât eficiența antrenamentului să fie crescută.

**Art. 3**

În vederea perfecționării antrenorilor și a obținerii dreptului de a conduce jocurile în calitate de antrenor al echipelor de baschet care activează în Campionatele și Ligile Naționale, FR Baschet prin CCA, organizează anual cursuri de licențiere a antrenorilor.

**Art. 4**

(1) Dreptul de a conduce jocurile în calitate de antrenor (principal sau secund) al echipelor de baschet care activează în Campionatele și Ligile Naționale de Baschet îl au antrenori posesori ai carnetului de antrenor de baschet și ai licenței FR Baschet,

(2) Pot participa la cursurile și examinarea în vederea licențierii provizorii FRB pentru obținerea licenței C și persoane care nu au carnet de antrenor de baschet dar pot dovedi că urmează cursuri autorizate sau acreditate în condițiile legii în vederea dobândirii carnetului de antrenor de baschet (studii universitare de licență/masterat care se finalizează cu obținerea carnetului de antrenor sau alte cursuri autorizate/acreditate în condițiile legii).

(3)Fostii jucatori (minim 10 ani liga nationala sau minim 10 prezente loturi nationale seniori/re) au dreptul sa participe la programul de licentiere ,Licenta C, urmand ca in timp de cinci ani de zile sa obtina carnetul de antrenor.

(4) Pe perioada unui sezon competitional, un antrenor poate susține examen de licențiere pentru un singur tip de categorie.

(5) Dobândirea unei categorii superioare se realizează după minimum 2 (doi) ani competiționali / 2 sezoane competiționale de la dobândirea licenței anterioare.

(6) Obtinerea licenței (C,B,A) confera dreptul de a conduce echipa la categoriile de varsta mentionate in tabelul de la articolul 5.

(7) Licența AA se acordă antrenorilor care au dobândit licența A, activează la echipele de seniori și îndeplinesc cerințele precizate la art. 10 alin (3) și art 17.

(8)Antrenorii care au licență AA si absolventii FECC sunt obligați să răspundă la solicitările CCA în vederea susținerii unor cursuri pentru antrenori ( trei clinicuri zonale obligatorii, clinicuri ce vor fi organizate de catre fiecare Sucursala Regionala – prin Directorul Tehnic Regional si Antrenorul regional).

**Art. 5**

Echipele pot fi conduse în competițiile organizate de către FRB de către antrenori, care îndeplinesc minim următoarele cerințe:

|  |  |  |  |
| --- | --- | --- | --- |
| **COMPETIȚIA** | **CATEGORIA DE ANTRENORI** | **TIP LICENȚĂ**  **ANTRENOR PRINCIPAL** | **TIP LICENȚĂ**  **ANTRENOR SECUND** |
| Liga Națională | categoria I / antrenor maestru / carnet de antrenor de baschet obținut în străinătate corespondent | Licență AA | Licență A |
| U18, U19, U20, Liga I | minim categoria a III-a / senior sau antrenor | Licență A | minim licență B |
| U15, U16, U17 | minim categoria a V-a / antrenor asistent | Licență B | minim licență C |
| U12, U13, U14 | carnet de antrenor de baschet, indiferent de categorie sau adeverință student licență/masterat care se finalizează cu obținerea carnetului de antrenor la Facultăți de profil/adeverință CNFPA/ adeverință IKG / adeverință alte cursuri de formare profesională autorizate | Licență C | licență C |
| Baby-baschet - festival | carnet de antrenor de baschet, indiferent de categorie sau adeverință student licență/masterat care se finalizează cu obținerea carnetului de antrenor la Facultăți de profil/adeverință CNFPA/ adeverință IKG / adeverință alte cursuri de formare profesională autorizate | Nu se solicită licență | Nu se solicită licență |
| Competitiile regionale organizate de catre sucursalele regionale | carnet de antrenor de baschet, indiferent de categorie sau adeverință student licență/masterat care se finalizează cu obținerea carnetului de antrenor la Facultăți de profil/adeverință CNFPA/ adeverință IKG / adeverință alte cursuri de formare profesională autorizate,profesori,antrenori de alta specialitate,atestat instructor sportivi | Nu se solicita licenta | Nu se solicita licenta |

**Art. 6**

(1) Înscrierea candidaților în vederea licențierii se face în baza dosarului personal care va cuprinde:

1. copie carte de identitate (pașaport);
2. copie carnet de antrenor de baschet (adeverință doveditoare de urmare a unor cursuri în vederea obținerii categoriei de antrenor);
3. adeverință eliberată de clubul la care activează, doveditoare a vechimii în calitate de antrenor în care se va preciza tipul licenței pe care o posedă și categoriile de vîrstă la care a antrenat;
4. prezenta la activitatile practico metodice organizate de CCA in sucursalele regionale in vederea participarii la examenul de licentiere C,B,A
5. acte doveditoare în vederea calculării punctajului activităților;
6. dovada achitării taxei de licențiere;
7. cerere in care sa se specifice categoria la care se solicita licentierea (anexa 1);
8. declarație GDPR (anexa 2)

(2) Dosarul va fi inaintat catre FRB sau trimis in format electronic la adresa *licentierefrb@frbaschet.ro* în termenele stabilite de către CCA.

(3) Cuantumul taxei de licențiere se stabilește prin decizie a Consiliului Director și este prezentată în anexa 3.

**Art. 7**

Pregătirea antrenorilor în vederea obținerii licenței va fi continuă și va cuprinde o serie de activități:

1. Cursuri de pregatire (clinic-uri) desfășurate on-line sau față în față, cu tematică stabilită de CCA/categorii de instruire,pentru fiecare nivel de licenta C,B,A
2. Stagii de pregatire pentru antrenori - naționale și internaționale;
3. Participarea la activități practice de perfecționare a antrenorilor, organizate de CCA, prin Sucursalele regionale.
4. Parcurgerea materialelor bibliografice postate de site-ul CCA; suport de curs pentru fiecare nivel de licenta C,B,A

**Art. 8**

1. Obținerea licenței se va realiza în urma cumulării punctajului antrenorului pentru următoarele categorii:
   1. Punctajul pentru activitate ( activitatile din cursul sezonului anterior )
   2. Punctajul pentru evaluarea practico-metodică - examen national
   3. Punctajul pentru evaluarea teoretică - examen national – proba scrisa
2. Punctajul maxim pentru obținerea licenței este de 100 de puncte
3. Punctajul minim în vederea obținerii licenței este precizat la art. 14.

**Art. 9**

Organizarea examenului

1. Înscrierea pentru susținerea examenului în vederea obținerii unei licențe, se va realiza cu minimum 7 zile înainte de perioada stabilită pentru desfășurarea examinării.
2. Examenul de licențiere se va desfășura în lunile iunie-septembrie ale fiecarui an si vor fi anuntate cel tarziu in luna februarie, premergător înscrierii echipelor pentru următoarea ediție a campionatului.
3. Durata examenului de licențiere este de 3 zile, corespunzător următoarelor activități:
   1. 1 ½ zile – cursuri teoretice,practice conform conținutului materialului de licențiere specific categoriilor de licențiere;
   2. ½ zi – evaluare teoretică-pentru fiecare nivel de licență
   3. 1 zi – evaluare practico-metodică;pentru fiecare nivel de licenta

In functie de numarul de candidati inscrisi durata examenului poate avea un numar mai mic de zile.

1. Acumularea punctajului minim necesar corespunzător activității antrenorului se poate realiza până cu 1 săptămână înaintea începerii campionatului la categoria de vârstă respectivă.
2. Subiectele examenului de Licentiere vor fi elaborate, pentru fiecare nivel de licenta, numai din materialele bibliografiei corespunzatoare .

**Art. 10**

1. Punctajul pentru activitatea antrenorilor evidențiază aspecte referitoare la interesul manifestat în vederea propriei perfecționări, implicarea în activitățile FR Baschet, participarea și performanțele obținute de echipe și jucători în competițiile naționale.
2. Punctajul se realizeaza prin următoarele activități desfasurate in ultimii doi ani

|  |  |  |  |  |
| --- | --- | --- | --- | --- |
| **Nr. crt** | **ACTIVITATE** | | **Calcul** | **Punctaj** |
|  | Participare la acțiuni de selectie si pregatire jucători organizate de FRB, inclusiv cele organizate prin Sucursalele Regionale | | Pe activitate | 2 |
|  | Antrenor principal lot (participare CE, ultimii 2 ani) | | Pe an | 14 |
|  | Antrenor secund lot (participare CE, ultimii 2 ani) | | Pe an | 8 |
|  | Jucător promovat la echipa națională (participare CE – lista de 12 jucatori participanti la CE , ultimii 2 ani) | | Pe jucător | 10 |
|  | Clinic online organizate de FRB | | Pe clinic | 1 |
|  | Stagiu regional pentru antrenori (ultimul an) | | Pe stagiu | 2 |
|  | Stagiu internațional antrenori (ultimul an) – organizat de FRB sau altele aprobate de FIBA | | Pe stagiu | 5 |
|  | Participare competiții internaționale (antrenor principal) – ultimul an – competitii recunoscute de FIBA | | Pe competiție | 7 |
|  | Alte activitati, voluntariat, aprobate CCA – se va elibera adeverinta de catre CCA | | Pe activitate | 1 – 5 |
|  | Campionat național (U16 și mai mari) ultimii 2 ani | Loc I | Pe categorie | 10 |
|  | Loc II | Pe categorie | 8 |
|  | Loc III | Pe categorie | 6 |
|  | Loc IV | Pe categorie | 4 |
|  | Campionat național (U12-U15) ultimii 2 ani | Loc I | Pe categorie | 6 |
|  | Loc II | Pe categorie | 4 |
|  | Loc III | Pe categorie | 2 |
|  | Loc IV | Pe categorie | 1 |

1. Activitățile obligatorii ale antrenorilor în vederea obținerii **VIZEI ANUALE**, după obținerea unui tip de licență, sunt următoarele:

|  |  |
| --- | --- |
| **Licența** | **Activități** |
| **AA** | Sustinerea a 3 clinicuri **zonale -** clinicuri ce vor fi organizate de catre fiecare Sucursala Regionala – prin Directorul Tehnic Regional si Antrenorul regional).   * 1 stagiu national și 1 stagiu internațional (organizat în România sau aprobat FIBA) / 2 stagii internaționale (organizate în România sau FIBA) |
| **A** | Participarea la 2 clinicuri **zonale -** clinicuri ce vor fi organizate de catre fiecare Sucursala Regionala – prin Directorul Tehnic zonal si Antrenorul regional).   * 1 stagiu national și 1 stagiu internațional (organizat în România sau aprobat FIBA) / 2 stagii internaționale (organizate în România sau FIBA) |
| **B** | Participarea la 2 clinicuri **zonale -** clinicuri ce vor fi organizate de catre fiecare Sucursala Regionala – prin Directorul Tehnic zonal si Antrenorul regional).   * 1 stagiu national sau international (organizat în România sau aprobat FIBA) |
| **C** | Participarea la 2 clinicuri **zonale -** clinicuri ce vor fi organizate de catre fiecare Sucursala Regionala – prin Directorul Tehnic zonal si Antrenorul regional).   * 1 stagiu national sau international (organizat în România sau aprobat FIBA) |

1. La cerere, se poate acorda derogare de la participarea la stagiile naționale și internaționale, antrenorilor loturilor naționale de baschet 3x3 și 5x5, care în perioada mai – septembrie participă la activități de pregătire sau competiționale.
2. Antrenorii straini care intra pentru prima data in sistemul antrenorilor din Romania si solicita Licenta AA, vor prezenta documentele care atesta calitatea de antrenor din tara sa – corespunzatoare categoriei SENIORI si se vor supune mai departe tuturor cerintelor din acest REGULAMENT. Licenta AA si viza anuala vor fi eliberate dupa efectuarea tuturor formalitatilor necesare obtinerii dreptului de a antrena in Romania.

**Art. 11**

1. Examinarea practico-metodică va avea în vedere determinarea nivelului de cunoștințe practico-metodice specific categoriei de vârstă respective:

* Corelarea aspectelor de conținut cu tematica;
* Corelarea mijloacelor cu categoria de instruire
* Organizarea colectivului
* Relevanța explicației
* Relevanța demonstrației
* Relevanța indicațiilor metodice
* Relevanța corectărilor
* Aplicarea metodelor de instruire
* Ținuta și atitudinea în fața colectivului
* Gradul de interacțivitate cu colectivul
* Corectitudinea terminologiei utilizate

1. Durata examinării practico-metodice poate varia între 15 și 30 minute.
2. Subiectele vor avea conținut corespunzător categoriei de licențiere, astfel:
   1. Subiectul 1 – procedeu tehnic/acțiune tactică individual sau colectivă/sistem de joc – model de execuție, greșeli frecvente, caracteristici, utilizare tactică
   2. Subiectul 2 - Exercițiu colectiv cu desfășurare pe ½ sau pe tot terenul
   3. Subiectul 3 - Mijloace pentru pregătire fizică

**Art. 12**

1. Examinarea teoretică urmărește cunoașterea aspectelor teoretice ca fundament al pregătirii practice a jucătorilor și echipelor și se desfășoară sub forma unui test scris tip grilă și/sau descriptiv.
2. Durata testului teoretic este de 60 minute.

**Art. 13**

Calcularea punctajului total se va realiza, diferențiat pentru fiecare categorie, astfel:

|  |  |  |  |  |
| --- | --- | --- | --- | --- |
| **LICENTA** | **PUNCTAJ ACTIVITATE** | **PUNCTAJ EXAMINARE PRACTICO-METODICA** | **PUNCTAJ EXAMINARE TEORETICĂ** | **TOTAL** |
| A | Maxim 20 | Maxim 30  Minim 25 | Maxim 50  Minim 20 | Maxim 100  **Minim 60** |
| B | Maxim 20 | Maxim 40  Minim 25 | Maxim 40  Minim 20 | Maxim 100  **Minim 55** |
| C | Maxim 10 | Maxim 50  Minim 25 | Maxim 40  Minim 20 | Maxim 100  **Minim 50** |

**Art. 14**

1. Examenul de licențiere se poate susține de două ori de către un candidat pentru obținerea aceleiași categorii de licență într-un an competitional (sesiune și sesiune restanță), conform programării.
2. În cadrul sesiunii de restanță, candidatul poate opta pentru susținerea unei sau a ambelor probe ale examenului (examinare practico-metodică sau examinare teoretică), cu condiția ca punctajul minim necesar să fie îndeplinit la proba pentru care nu se mai solicită evaluarea.
3. Opțiunea de examinare la o singură probă se precizează în cererea de înscriere.

**Art. 15**

(1)Promovarea examenului de licențiere conferă antrenorului dreptul de a conduce echipe în competițiile naționale, conform tabelului de la articolul 5, cu indeplinirea conditiilor de obtinere a vizei anuale.

(2)După obținerea licenței pentru o categorie, antrenorul poate participa la un nou examen de licențiere, pentru o categorie superioară, după 2 ani competiționali / sezoane competiționale.

1. Nepromovarea examenului de licențiere determină imposibilitatea de a conduce echipe în campionatul national – pentru categoriile de varsta conforme cu Licenta solicitata.
2. În cazul nepromovării examenului de licențiere pentru un an competitional, se poate acorda licența provizorie pe durata unui an, cu achitarea unei taxe de **licență provizorie**.
3. Licența provizorie se poate acorda o singură data pentru un antrenor, pe parcursul licențierii acestuia.
4. Achitarea licenței provizorii se va face de către clubul care își asumă angajarea antrenorului.

**Art. 16**

1. Persoanele care realizează instuirea antrenorilor în cadrul sesiunilor de formare teoretică și practică sunt persoane cu pregătire de specialitate, antrenori cu experiență în domeniul jocului de baschet, din țară sau din străinătate, membrii ai CCA sau invitați.
2. Conținutul prelegerilor și al lecțiilor practice va aborda aspecte cuprinse în materialul obligatoriu pus la dispoziție de CCA și din linia metodica de pregătire a copiilor și juniorilor a FR Baschet.

**Art. 17**

Precizările referitoare la licența AA se referă la următoarele:

1. În vederea obținerii licenței AA, nu se susține examen
2. Licența AA se eliberează în următoarele condiții:

|  |  |
| --- | --- |
| a) Antrenor român | - posesor al carnetului de antrenor de baschet, minim categoria a I-a / antrenor maestru, licență A și îndeplinirea cerințelor prevăzute la art. 10 alin (3); |
| b) Antrenor strain nou intrat în sistem | - posesor al carnetului de antrenor de baschet / licență FIBA și dovada conducerii în ultimii 2 ani a unei echipe la categorie similară, participarea la minim 2 cursuri internationale FIBA în ultimii 2 ani; |
| c) Antrenor strain care a antrenat în sezonul anterior în România | - posesor al carnetului de antrenor de baschet / licență FIBA și îndeplinirea cerințelor prevăzute la art. 10 alin (3). |

1. Verificarea carnetului de antrenor pentru antrenorii străini nou intrați în sistem se realizează de către CCA.

**Art. 18**

Precizări referitoare la antrenorii străini pentru echipele de juniori:

1. Antrenorii străini la echipele de juniori sunt obligați să parcurgă programul de licențiere FR Baschet.
2. Antrenorii străini pentru echipele de juniori trebuie să facă dovada conducerii în ultimii 2 ani a unei echipe la categorie similară celei la care va antrena.
3. Antrenorul străin pentru echipele de juniori va susține examenele de licențiere FR Baschet, astfel:

|  |  |
| --- | --- |
| Anul I | Examen teoretic, corespunzător categoriei la care va activa, în vederea obținerii unei **licențe provizorii** pentru categoria respectivă. |
| Anul II | *Parcurgerea conținutului licenței C, susținerea examenului pentru obținerea licenței C.*  În cazul în care pentru a conduce o echipă este necesară o categorie superioară, suplimentar susținerea examenului teoretic corespunzător categoriei la care va activa și îndeplinirea punctajului minim, în vederea obținerii unei licențe provizorii pentru categoria respective (taxă licență provizorie). |
| Anul III | În situația în care pentru a conduce o echipă este necesară o categorie la care este necesară licența B sau A, examen teoretic, corespunzător categoriei la care va activa și îndeplinirea punctajului minim în vederea obținerii unei licențe provizorii pentru categoria respective (taxă licență provizorie). |
| Anul IV | *Parcurgerea conținutului licenței B, susținerea examenului pentru obținerea licenței B.*  În cazul în care pentru a conduce o echipă este necesară categorie superioară, suplimentar susținerea examenului teoretic corespunzător categoriei la care va activa și îndeplinirea punctajului minim, în vederea obținerii unei licențe provizorii pentru categoria respective (taxă licență provizorie). |
| Anul V | În situația în care pentru a conduce o echipă este necesară o categorie la care este necesară licența A, examen teoretic, corespunzător licenței A și îndeplinirea punctajului minim, în vederea obținerii unei licențe provizorii pentru categoria respective (taxă licență provizorie). |
| Anul VI | *Parcurgerea conținutului licenței A, susținerea examenului pentru obținerea licenței A.* |

1. Nepromovarea examenului de licențiere atrage după sine, imposibilitatea de a conduce echipa în campionat.
2. În cazul nepromovării examenului de licențiere pentru un an competitional, se poate acorda licența provizorie pe durata unui an, cu achitarea unei taxe de licență provizorie.
3. Licența provizorie se poate acorda o singură data pentru un antrenor, pe parcursul licențierii acestuia.
4. Achitarea licenței provizorii se va face de către clubul care își asumă angajarea antrenorului.
5. Examenul se sustine in limba romana sau engleza la cerere.

**Art. 19**

Dispoziții tranzitorii

1. În cazul în care un antrenor nu posedă carnet de antrenor de baschet de o categorie corespunzătoare, se poate acorda o derogare pentru o perioadă de cel mult 3 ani, începând cu sezonul competițional 2024-2025 .
2. Obținerea categoriei de antrenor este responsabilitatea exclusivă a antrenorului.
3. Începând cu anul competițional 2027 - 2028, precizările aliniatului 1 ale prezentului articol nu se mai aplică.
4. Antrenorii care în perioada 2024 – 2028 nu îndeplinesc cerințele corespunzătoare categoriei de antrenor vor plăti taxa de derogare pentru categoria de antrenor, conform anexei 3.

**Art. 20**

Situații de exceptare aplicabile începând cu sezonul 2024-2025:

1. CCA poate acorda la cerere, derogare de la examenul de licențiere pe durata unui an competițional în următoarele situații:
   1. Cazuri medicale grave (cu acte doveditoare), care împiedică antrenorul să participe la examenul de licențiere; perioada de valabilitate a acestei derogări este de 1 an;
   2. Antrenori invitați în calitate de lectori în vederea desfășurării programului de licențiere a antrenorilor; perioada de valabilitate a acestei derogări este de 1 an;
   3. Antrenori, posesori ai carnetului de antrenor de baschet, categoria maestru sau senior, cu o vechime de 25 de ani în activitatea baschetbalistică (antrenor) din România;
   4. Antrenori, posesori ai carnetului de antrenor de baschet, categoria antrenor sau antrenor asistent, cu o vechime de 30 de ani în activitatea baschetbalistică (antrenor) din România;
   5. Antrenorii posesori ai licenței FIBA Europe Coaching Certificate (FECC);
   6. Antrenori ai loturilor naționale de baschet, juniori și seniori, participanți cu echipele naționale ale României la :
      1. Campionatele Europene sau Mondiale de baschet 5v5; perioada de valabilitate a acestei derogări este de 2 ani
      2. Campionatele Europene sau Mondiale de baschet 3x3; perioada de valabilitate a acestei derogări este de 1 an
   7. Persoanelor noi intrate în sistem, posesori ai carnetului de antrenor sau care sunt înscrise și urmează cursuri de formare a antrenorilor, finalizate cu obținerea carnetului de antrenor (cursuri autorizate / acreditate), proveniți din foști sportivi, componenți ai loturilor naționale de seniori / senioare participanți la competiții europene sau calificări pentru acestea; perioada de valabilitate a acestei derogări este de 1 an.

**Art. 21**

1. Comisia de licențiere este desemnată de CCA și poate fi formată din 3-7 persoane.
2. Conținutul grilelor de examinare precum și al subiectelor pentru examinarea practico-metodic sunt elaborate de către comisia de licențiere.

**Art. 22**

1. Licența FRB se acordă de către CCA în urma validării rezultatelor la examenul de licențiere.
2. Rezultatele evaluărilor sunt publice și vor fi postate pe site-ul FR Baschet și CCA.

**Art. 23**

1. În funcție de situația pandemică, programul de licențiere a antrenorilor poate suporta modificări.
2. În cazul unor situații neprevăzute în prezentul regulament de licențiere, acestea vor fi analizate de către membrii CCA și supuse validării Consiliului Director.

**Anexa 1**

**Aprobat, comisia de licențiere**

**Cerere**

**în vederea înscrierii la examenul de licențiere a antrenorilor**

Subsemnatul (a) Nume ……………………………….. Prenume ………………………….……….....

CNP ........................................................... Pasaport .....................................................................

Data naşterii …………....…… Localitatea …………….......……… Ţara ……………………….........

Cetaţenia ……….......…….………… Studii ………………....………….……………………………….

Nr. Carnet de antrenor …….....…………… eliberat de ……………………… la data ………....……

Categoria ….............................................…… obținută la data de ………………………….

Telefon …………………........……. E-mail ………………………………………………………….

Antrenor la clubul ……………………………………… categoria (categoriile)..............................,

doresc să mă înscriu la examenul de licențiere în sesiunea ................................................, în vederea obținerii licenței:

□ Licența C

□ Licența B

□ Licența A

□ Reînnoirea licenței dobândite anterior

doresc să susțin examenul restanță (cf art. 14) la:

□ Ambele probe

□ Examinare practico-metodică

□ Examinare teoretică

*Am luat la cunoștință de prevederile Regulamentului de licențiere al FR Baschet în vigoare.*

**Data ……………….. Nume în clar ……………………………….**

**Semnătura …………………………**

**Anexa 2**

**Declaraţie de consimţământ**

**privind acordul pentru prelucrarea datelor cu caracter personal**

Subsemnatul(a)................................................................. , cod numeric personal

........................................................ , născut(ă) la data .................................................în

localitatea .......................................... , domiciliat(ă) în .................................................. , posesor al C.I. seria......... nr.................., eliberată de......................................... , la data de ............... , declar că:

Am fost informat(ă) cu privire la prevederile Regulamentului 679/26 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) adoptat de Parlamentul European şi Consiliul Uniunii Europene.

Am fost informat(ă) că beneficiez de dreptul de acces, de intervenţie asupra datelor mele şi dreptul de a nu fi supus unei decizii individuale.

Am fost informat(ă) că prelucrarea datelor mele cu caracter personal precum, este necesară în vederea obligaţiilor legale ce îi revin  
operatorului, respectiv Federația Română de Baschet precum şi în scopul intereselor şi drepturilor ce îmi revin.

Am fost informat(ă) că datele mele cu caracter personal sunt comunicate autorităţilor publice precum şi altor instituţii abilitate (Ex.: MTS, ANAF, ANFP, ITM, A.N.I, la solicitarea instanţelor judecătoreşti sau organelor de cercetare penală etc.).

Am fost informat(ă) că în scopul prelucrării exacte a datelor mele cu caracter personal, am obligaţia de a aduce la cunoştinţa operatorului, respectiv Federația Română de Baschet orice modificare survenită asupra datelormele personale.

Am fost informat(ă) că am dreptul să îmi retrag consimţămâtul în orice moment printr-o cerere scrisă, întemeiată, datată şi semnată depusă la sediul Federația Română de Baschet, exceptând cazul în care prelucrarea datelor mele cu caracter personal este necesară în legătură cu raportul de muncă/serviciu.

În consecinţă, îmi dau consimţământul pentru prelucrarea, transmiterea şi stocarea datelor cu caracter personal în cadrul Federației Române de Baschet.

**Data ……………….. Nume în clar ……………………………….**

**Semnătura …………………………**

**Anexa 3**

**Cuantum taxe**

**Taxă licențiere**

-taxă licențiere C -100 lei

-taxă licențiere B -150 lei

-taxă licențiere A -300 lei

-taxă licențiere AA -500 lei

**Taxă licență provizorie**

-taxă licențiere C 200 lei

-taxă licențiere B 300 lei

-taxă licențiere A 600 lei

-taxă licențiere AA 1000 lei

Licența provozorie are valabilitate un sezon competițional.

**Taxă derogare categorie carnet de antrenor**

Antrenor senior-antrenor maestru 500

Antrenor-antrenor maestru 1000

Antrenor asistent-antrenor maestru 2000

Antrenor-antrenor senior 300

Antrenor asistent-antrenor senior 600

Antrenor asistent-antrenor 300